Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1586

13. évfolyam 34 óra 30 óra 64 óra Összesen 260 óra 102 óra 360 óra Megjegyzés: a tanulással összefüggő kommunikációs műfajok készségszintű elsajátíttatását az első két évben a tanulásmódszertan tananyaga tartalmazza (részletesebben lásd később) A tanulás-lélektani és didaktikai alapelvek szerint az ismeretek, képességek és készségek elsajátításához a tananyagfeldolgozás és a gyakorlás intenzitásának optimumát kell megkeresni. Kellő súly és tartós motiváció nélkül a munka nem érheti el a szükséges hatékonyságot. Azokhoz a munkaformákhoz, amelyekkel a tanulásmódszertan és a kommunikáció dolgozik, a 45 perces órák és a heti egyszeri találkozás nem optimálisak. Amennyire lehetséges, törekedni kell 90 perces dupla órák tartására, illetve a heti többszöri találkozásra. Ez azzal jár, hogy a tantárgyak tanítására esetleg csak a tanév egy bizonyos időszakában, a tanév első felében, vagy esetleg csak első két-három hónapjában, esetleg a félévek első 4-6 hetében kerül sor. Ez nem jelent hátrány abban az esetben, ha a tanultak gyakorlására a többi tantárgy tanítási óráin lehetőség nyílik (lásd később). Óraelosztási variációk (további helyi változatok is kimunkálhatók az órarendi és a személyi feltételek ismeretében):

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes